Američka vojna uprava na Kubi
<s>Američka vojna uprava na Kubi (španjolski: Gobierno militar estadounidense en Cuba), znana i kao Prva okupacija Kube (kako bi se razlikovala od one između 1906. i 1909.), bila je privremena vojna uprava Sjedinjenih Država na Kubi koja je uspostavljena nakon Španjolsko-američkog rata, odnosno španjolske cesije Kube Sjedinjenim Državama.</s>

<s>Iako je de facto formirana krajem 1898., vojna uprava je de iure uspostavljena 1. siječnja 1899. godine.</s><s>Tokom veljače 1901., Kuba je donijela svoj prvi Ustav, sastavni dio kojega je bio i sporni Plattov amandman, koji je propisivao osam uvjeta koje je Kuba morala zadovoljiti prije ostvarivanja potpune nezavisnosti i povlačenja američkih trupa.</s><s>Posebno sporna bila je odredba koja je omogućavala Sjedinjenim Državama intervenciju na Kubi s ciljem zaštite životnog standarda; krajnji cilj Plattovog amandmana bilo je zadržavanje američkog utjecaja na Kubi, posebice u gospodarskom aspektu.</s>

<s>Krajem godine, Tomás Estrada Palma je izabran za prvog predsjednika Kube, a 20. svibnja 1902. godine kubanska zastava zamijenila je onu američku u Havani, što je bio simbolični čin proglašenja kubanske nezavisnosti i uspostave republike.</s>

<s>Kuba
Privremene vlade
Kubanska politička historija
Historija SAD (1865–1918)
Američko-kubanski odnosi
Bivše države u Sjevernoj Americi</s>

